Total har funnet kilden til gasslekkasje i Nordsjøen
Total er operatøren av plattformen Elgin hvor eksperter har fryktet at flammen i flammetårnet kan antenne den brannfarlige gassen og føre til en eksplosjon. Ifølge Total brenner flammen, som brenner av overskuddsgass, som normalt. Heldigvis har vinden sørget for å blåse gasskyen bort fra flammen, ifølge Total.At gasslekkasjen ikke har økt i omfang, gjør Frederic Hauge i Bellona mer optimistisk. - Det indikerer at dette kommer opp gjennom brønnen og ikke gjennom geologien på utsiden av brønnen. Og det betyr at man har noen flere muligheter til å kunne gjøre noe med dette, sier Hauge til NTB. Gassen som lekker ut, inneholder ikke giftig hydrogensulfid, noe som betyr at den høyst sannsynlig kommer fra gasslommer. - Det betyr at vi forhåpentligvis ikke står overfor en situasjon der hele reservoaret kan komme ut, men at dette kan gi seg etter noen dager eller uker, litt avhengig av hvor store disse gasslommene er, sier Hauge. Han opplyser at dette også gir mindre alvorlige miljøkonsekvenser.Etter at lekkasjen ble oppdaget søndag, er hele plattformen stengt ned og elektrisiteten skrudd av. Til sammen er over 300 mennesker blitt evakuert fra Elgin og en plattform i nærheten. Plattformen ligger i britisk sektor, 240 kilometer utenfor Aberdeen i Skottland.
Den franske energiselskapet Total har funnet ut at gasslekkasjen ved en plattform i Nordsjøen kommer fra en forseglet brønn som ligger 4.000 meter under havbunnen.